Probavni sistem
Sistem organa za probavu obuhvata sve strukture životinjskog organizma koje učestvuju u preradi hranljivih materija, od uzimanja hrane do izbacivanja neprerađenih i otpadnih tvari. Procesi varenja hrane u svim životinj­skim organizmima vode ka razlaganju složenih organskih materija na jednostavnije sastojke. Ipak, varenje hrane ne odvija se u svih organizama na isti način. U zavisnosti od složenosti organizma, odnosno stupnja razvoja na kojem se nalazi, razlikouju se dva osnovna tipa varenja hrane: (1) probava u jednoćelijskih i (2) probava u višećelijskih organizama. Postoje i organiz­mi kod kojih su zastupljena oba spomenuta tipa, što se označava posebnim tipom varenja hrane.